Kunstenaars – Postmasburg Ysterfees
Elandré Schwartz se bariton-stem het 'n eiesoortige rykheid en diepte waarmee hy met die grootste gemak pop, rock, country én alternatiewe lirieke meesterlik sing.
Daarom is hy tans een van Suid-Afrika se mees in-aanvraag jong kunstenaars vir lewendige optredes.
Elandré is op Despatch in die Oos-Kaap gebore, waar hy sedert 'n jong ouderdom 'n passie vir die kunste het. Sy eerste optrede op die verhoog was toe hy vier jaar oud was. Country-musiek was deurlopend in die huis gehoor. Johnny Cash , Barbara Ray en Charlie Pride se musiek is steeds blywend, selfs in sy nuwe musiek. Hy het 'n Ghoema gewen vir Country-album van die jaar, Kleindorp-Dromer, en is vinnig besig om 'n naam in Afrikaanse Country-musiek te maak.
Oorspronklike treffers soos 'Sak en pak', 'Spyt kom te laat', 'Windgat, my honne' en 'Nogsteeds so lief vir haar', sowel as Ricus se vertolkings van 'I recall a gypsy woman', 'Some broken hearts never mend', 'You're my best friend' en 'Lay down beside me' het landswyd opslae op radio-ranglyste gemaak.